Kamu bisa jelasin ke aku soal Dunlop Tyres dalam bahasa melayu?

Dunlop adalah jenama tayar dimiliki oleh syarikat-syarikat di seluruh dunia. Ditubuhkan oleh perintis tayar pneumatik John Boyd Dunlop di Birmingham, England pada tahun 1889, ia dimiliki dan dikendalikan oleh Goodyear Tire and Rubber Company di Amerika Utara, Eropah, Australia dan New Zealand Di India, ia dimiliki oleh Dunlop India Ltd.  yang merupakan syarikat induk Rula. Di Asia (Jepun, China, Indonesia, Thailand dan Rusia), Afrika dan Amerika Latin (kecuali Mexico) oleh Sumitomo Rubber Industries.

Pada 1985, Dunlop Rubber Company telah dibeli oleh BTR plc, dan Sumitomo memperoleh hak untuk mengeluarkan dan memasarkan tayar jalan berjenama Dunlop. Sumitomo tidak memperoleh mana-mana syarikat Dunlop. Pada tahun 1997 Sumitomo memperoleh persetujuan untuk menggunakan nama Dunlop dalam nama korporatnya, dan menukar nama anak syarikat UKnya kepada Dunlop Tires Ltd.

Pada tahun 1999 Sumitomo dan Goodyear memulakan usahasama yang mana Sumitomo terus mengeluarkan semua tayar buatan Jepun di bawah nama Dunlop, sementara Goodyear Tire dan Rubber Company membeli 75% daripada perniagaan tayar Eropah dan Amerika Utara Sumitomo.

Syarikat ini mempunyai operasi perkilangan yang luas di seluruh dunia. Dengan penutupan kilang Washington pada tahun 2006, Goodyear Dunlop menghentikan pengeluaran tayar kereta dan lori utama di UK.

Pada 2016 ia telah diumukan bahawa Sumitomo Rubber Industries akan memulakan fasa kedua pelaburannya $ 131 Juta (USD) untuk peningkatan dan pengembangan kilang pembuatan tayar Dunlop di Ladysmith, di Afrika Selatan.